Pressemeddelelse til redaktionel omtale

**Stor aktivitet til Hjertestarterdag i efterårsferien i/på/ved [sted]**

**Til Hjertestarterdagen onsdag d. 16. oktober blev børn og voksne klar til at redde liv som vidne til et hjertestop. I/på/ved [sted] stod instruktører fra [organisation/firma] klar til at vise, hvordan man yder genoplivning og bruger en hjertestarter.**

Til den årlige Hjertestarterdag blev der afholdt et væld af gratis aktiviteter, som rustede børn, unge og voksne til at hjælpe, hvis de skulle blive vidne til et hjertestop. Dagen blev markeret i hele landet og satte fokus på, at alle kan redde liv med simple teknikker og hurtig reaktion.

**Spændende og lærerige oplevelser**

Instruktørerne fra [organisation/firma] viste de besøgende, hvordan man giver hjertemassage og kunstigt åndedræt til en person, som er faldet om med hjertestop. Der var mulighed for at afprøve sine færdigheder på en genoplivningsdukke og teste sin viden om genoplivning i årets quiz. Instruktørerne fortalte også de besøgende om gode redskaber, som er med til at redde liv, eksempelvis landets førstehjælperordninger.

*- Vi mødte et stort antal engagerede og nysgerrige [borgere, fx aarhusianerne], som var mødt op for at få genopfrisket deres færdigheder og viden om genoplivning og lære at redde liv. De besøgende på Hjertestarterdagen blev på kort tid forberedt til at handle hurtigt, hvis uheldet skulle være ude, og det er vi glade for, at mange benyttede sig af. Alle kan blive ramt af hjertestop og alle kan blive vidne til hjertestop. Derfor er det så vigtigt, at endnu flere danskere bliver klar til at hjælpe. Når man ringer 1-1-2 ved hjertestop bliver man guidet til at give hjertemassage og kunstigt åndedræt – og det er lettere, hvis man har øvet sig et par gange før. Det hjælper vi med hvert år til Hjertestarterdagen og vi er klar igen til næste år,* fortæller navn, titel, organisation/firma.

**Flere og flere træder til for at redde liv ved hjertestop**

Der er sket flotte fremskridt i Danmark i løbet af de sidste årtier og flere overlever hjertestop. I Danmark falder omkring 4.000 personer hvert år om med hjertestop uden for hospital, svarende til ca. 11 personer om dagen. I 68% af tilfældene træder vidner til med genoplivning, hvilket er en tredobling i forhold til i 2001. Samtidig ved vi, at tre ud af fire hjertestop sker i private hjem. Det er derfor vigtigt at kunne træde til hurtigt for at redde sine nærmeste, da chancen for at overleve forøges markant, hvis der bliver givet hjertemassage og kunstigt åndedræt indenfor de første minutter.

**Om Hjertestarterdagen:**Den 16. oktober 2019 var det Hjertestarterdag i Danmark og i resten af verden. Initiativet kommer fra EU-Parlamentet og bliver støttet af den internationale organisation ILCOR (International Liaison Committee on Resuscitation). I Danmark står Dansk Råd for Genoplivning og TrygFonden for 7. år i træk bag dagen. En lang række aktører inden for genoplivning inviterede til gratis arrangementer i hele landet, som satte fokus på, at danskerne skal lære at redde liv.

Læs mere på [www.hjertestarterdagen.dk](http://www.hjertestarterdagen.dk) og [www.restartaheart.eu](http://www.restartaheart.eu)

**For yderligere oplysninger, kontakt venligst:**Navn, titel, organisation/firma
Mobil: XX

Lisbet Schønau, sekretariatschef, Dansk Råd for Genoplivning

Mobil: 23 25 86 47

Grethe Thomas, projektchef for Akut hjælp, TrygFonden
Mobil: 41 77 93 00